
Odůvodnění hodnocení práce:
Bakalárska práca sa venuje aktuálnej a potrebnej téme v rámci didaktiky počiatočného osvojovania anglického jazyka v predškolskom veku. Teoretická časť pôsobí nekonzistentne – začína veľmi zoširoka stručným prehľadom psychologických prístupov k vyučovaniu cudzích jazykov, zapája aj nefunkčné a pre samotný výskum irelevantné témy (napr. kap. 3.2 Styly učení), ale neobsahuje odkazy na už existujúce výskumy týkajúce sa priamo rozvoja komunikačnej kompetencie orálnej produkcie (mluvení) v cudzom jazyku v predprimárnom vzdelávaní. Táto absencia sa neskôr prejavila aj v nedostatočnej formulácii záverov a v neefektívnej diskusii, keď autorka svoje výsledky porovnáva s „výskumami“ v prácach Coubalovej (popularizačný text MŠMT) a Jandečkovej (Bc. práca). Hlavný výskumný cieľ je formulovaný ambivalentne – autorka vo výskume nezisťovala skúsenosti učiteľov, ale mapovala ich názory, postoje a presvedčenia. Voľbu výskumnej metódy, zvolený postup a tvorbu respondentskej vzorky hodnotím pozitívne – vzhľadom na realistické možnosti autorky. Úroveň a rozsah výsledkov zodpovedá stupňu kvalifikačnej práce. Autorka pracuje so zdrojmi domácej aj zahraničnej proveniencie korektne. Jediným problémom v tejto oblasti je nesprávne citovaný zdroj č. 16 (nesprávne uvedený názov monografie).            

	Otázky k obhajobě:
1) Prosím autorku, aby v rámci obhajoby práce predložila stručný prehľad relevantných výskumných výsledkov týkajúcich sa zisťovania postojov a názorov učiteľov MŠ na rozvoj mluvení v cudzom (anglickom) jazyku, príp. zameraných na metodiky rozvoja cudzojazyčnej komunikačnej kompetencie detí v predškolskom veku so zameraním na ich ústnu produkciu v anglickom jazyku. Následne porovnajte svoje výsledky s týmito zisteniami.   

	Celkové hodnocení[footnoteRef:1]* [1: * Výsledná známka není aritmetickým průměrem jednotlivých kritérií hodnocení práce.] 

